జామ్నగర్: పటేళ్ల రిజర్వేషన్ ఉద్యమ పోరాటంలో బీజేపీ తీరుపై గుర్రుమంటున్న పటేల్ కమ్యూనిటీని తమవైపు తిప్పుకునేందుకు కాంగ్రెస్ ప్రయత్నాలు సాగిస్తోంది. పటేల్ వర్గీయులు అత్యధికంగా ఉన్న సౌరాష్ట్ర నుంచే వ్యూహాత్మకంగా తన ఎన్నికల ప్రచారాన్ని ప్రారంభించిన కాంగ్రెస్ ఉపాద్యక్షుడు రాహుల్ గాంధీ రెండోరోజైన మంగళవారంనాడు కూడా ఇదే ప్రాంతంలో ప్రచారం సాగించారు. సర్దార్ వల్లభ్భాయ్ పటేల్ పేరును పదేపదే ప్రస్తావించడం ద్వారా వారిని ఉత్తేజ పరిచారు.  కేంద్రంలోని బీజేపీ సర్కార్పై తొలిరోజు తీవ్ర విమర్శలు ఎక్కుపెట్టిన రాహుల్ గాంధీ...రాష్ట్రంలోని బీజేపీ సర్కార్ పటేల్ ఉద్యమకారులు, ఆందోళనలపై అకృత్యాలు జరిపిన విషయాన్ని ప్రస్తావించారు. పటేల్ ఉద్యమ నేత హా ర్దిక్ పటేల్ సారథ్యంలోని 'పటీదార్ అనామత్ ఆందోళన్ సమితి (పీఏఎఎస్)' నేతలు స్వయంగా 'జై సర్దార్-జై పటీదార్' నినాదాలున్న పటీదార్ తలపాగాను రాహుల్కు బహూకరించడంతో ఆయన ఉత్సాహంతో ఆ తలపాగా ధరించారు. అనంతరం మాట్లాడుతూ 'దేశానికి సర్దార్ పటేల్ను అందించిన ఘనత మీకే (పటీదార్ వర్గం) దక్కుతుంది. అయితే బీజేపీ ప్రభుత్వం మీపై అఘాయిత్యాలకు పాల్పడింది. పటేళ్లపై బుల్లెట్లు కురిపించింది. కాంగ్రెస్ విధానం అది కాదు. అందరినీ కలుపుకుని వెళ్లడమే మాకు తెలుసు' అని అన్నారు. జామ్నగర్లో రాహుల్కు జనం 'జై సర్దార్....జై పటీదార్'  నినాదాలతో స్వాగతం పలికారు. సోమవారంనాడు రాహుల్ ద్వారకకు చేరుకోగానే గుజరాత్లో పర్యటిస్తున్న రాహుల్కు స్వాగతం అంటూ హార్దిక్ పటేల్ ట్వీట్ చేయడంతో కాంగ్రెస్ శ్రేణుల్లో ఉత్సాహం పెల్లుబుకుతోంది.
jamnagar: patella reservation udyama poraatamlo bgfa teerupai gurrumantunna patel kamyuunitiini tamavaipu tippukunenduku congress prayatnaalu saagistondi. patel vargeeyulu atyadhikamgaa unna sourashtra nunche vyuuhaatmakamgaa tana ennikala prachaaraanni praarambhinchina congress upaadyakshudu rahul gaandhi rendorojaina mangalavaaramnaadu kuudaa ide praantamlo prachaaram saaginchaaru. sardar vallabhbhay patel paerunu padepade prastaavinchadam dwara vaarini utteja parichaaru.  kendramloni bgfa sarkarpai toliroju teevra vimarsalu ekkupettina rahul gaandhi...rashtramloni bgfa sarkar patel udyamakaarulu, aandolanalapai akrutyaalu jaripina vishayaanni prastaavinchaaru. patel udyama netha haa rdik patel saarathyamlooni 'patidar anamat aandolan samiti (paes)' nethalu swayamgaa 'jai sardar-jai patidar' ninaadaalunna patidar talapaagaanu rahulku bahookarinchadamtho aayana utsaahamto aa talapaagaa dharinchaaru. anantaram maatlaadutuu 'deshaniki sardar patelnu andinchina ghanata meeke (patidar vargam) dakkutundi. ayithe bgfa prabhutvam meepai aghaayityaalaku paalpadindi. patellapai bulletlu kuripinchindi. congress vidhaanam adhi kaadu. andarinee  kalupukuni velladame maaku telusu' ani annaru. jamnagarlo rahulku janam 'jai sardar....jai patidar'  ninaadaalatoe swaagatam palikaaru. somavaramnadu rahul dwaarakaku cherukogane gujaraatlo paryatistunna rahulku swaagatam antuu hardik patel tweet cheyadamtho congress shrenullo utsaaham pellubukutondi.